钦定古今图书集成/历象汇编/岁功典/第013卷 > 《浣溪沙》〈春闷〉王世贞
## 钦定古今图书集成/历象汇编/岁功典/第013卷 > 《浣溪沙》〈春闷〉王世贞

窗外闲丝自在游，隔花山鸟弄軥辀。一庭芳草怨清幽。　权把束书钩午梦，起沽村酒泼春愁，放教残日
过墙头。

晋陆机《董桃行》“和风习习薄林，柔条布叶垂阴，鸣鸠
拂羽相寻，仓庚喈喈弄音，感时悼逝伤心。”

齐谢朓诗，“春心澹容与，挟戈步中林，朝光映红萼，微
风吹好音。”

《梁武帝赋体》“草回风以照春，木承云以含化。芳竞飞
于阳和，花争开于日夜。乐万类之得所，岂此心之云
舍。”

简文帝《梅花赋》：“梅花特早，偏能识春。”

元帝《春赋》：“洛阳小苑之西，长安大道之东。苔染池而
尽绿，桃含山而并红。露霑枝而重叶，网萦花而曳风。”
江淹诗：“雷萌山中草，云煦江上花。流烟漾璇景，轻风
泛凌霞。”

北周庾信《吹台山铭》：“比花依树，登榭要春。”

《唐元宗》诗：“草依阳谷变，花待北岩春。”〈又〉九达长安道，
三阳别馆春。

陈叔达诗：“雪花联玉树，冰彩散瑶池。”

虞世南诗：“竹开霜后翠，梅动雪前香。”

《上官仪》诗：“花轻蝶乱仙人杏，叶密莺啼帝女桑。”
杨炯诗。元律“葭灰变，青阳斗柄临。年光摇树色，春气
绕兰心。”

宋之问诗：“风来花自舞，春入鸟能言。”〈又〉鸟惊司仆驭，
花落侍臣衣。芳树摇春晚，晴云绕座飞。

卢照邻诗：“人歌小岁酒，花舞《大唐春》。”〈又〉园圃风烟古，
池塘松槚春。

王勃诗：“梅郊落晚英，柳甸惊初叶。”〈又〉草绿萦新带，榆
青缀古钱。鱼床侵岸水，鸟路入山烟。〈又〉鸟飞村觉曙，
鱼戏水知春。〈又〉缀叶归烟晚，乘花落照春。

王勔诗。“竹窗低露叶，梅径起风花。”
杜审言诗。“烟销垂柳弱，雾卷落花轻。”

《骆宾王》诗：“叶暗龙宫密，花明鹿苑春。”

高正臣诗：“柳翠含烟叶，梅芳带雪花。”

《李峤诗》：“阶前蓂候月，楼上雪惊春。”〈又〉叶暗青房晚，花
明玉井春。

《苏颋诗》：“管弦高逐吹，歌舞妙含春。”

《沈佺期》诗。“相留且待鸡黍熟，夕卧深山萝月春。”
《徐彦伯诗》。“星转银河夕，花移玉树春。”

袁恕己诗：“鸟惊疑欲曙，花笑不关春。”

《孙逖》诗：“龙衔火树千层艳，鸡踏莲花万树春。”

崔国辅诗：“云雁楼前晚，霜花酒里春。”

王光庭诗：“惠风初应律，和气正调梅。”

储光羲诗。“不惜孤舟去，其如两地春。”

《岑参诗》：“柳色供新用，莺花送酒须。”

《李嘉祐》诗：“湘浦眠销日，桃源醉度春。”〈又〉气迎天诏喜，
恩发土膏春。

《杜甫诗》：“沙村白雪仍含冻，江县红梅已放春。”〈又〉一别
星桥夜，三移斗柄春。〈又〉日开红粟腐，寒待翠华春。〈又〉
楚宫腊近荆门水，白帝云伦《碧海》春。〈又〉一片花飞减
却春。〈又〉秋风楚竹冷，夜雪巩梅春。

《韩翃诗》：“玉佩迎初夜，金壶醉老春。”

严维诗：“柳塘春水漫，花坞夕阳迟。”〈又〉柳塘薰昼日，花
水溢春渠。

《周彻诗》：“静闻铜史漏，暗识桂宫春。”

《李端》诗：“莺飞绮阁曙，花发画堂春。”

《李子卿》诗：“色摇野鹤霁，影落凤城春。”

武元衡诗。“笙歌几处朝天月。罗绮长留蜀国春。”
张嗣初诗。“丽景浮丹阙，晴光拥紫宸。”

杨巨源诗：“云山九门曙，天地一家春。”

《韩愈诗》：“绛阙银河曙，东风右掖春。”

刘禹锡诗。“骆驼桥上𬞟风急，鹦鹉杯中箬下春。”
孟郊诗。“一日踏春一百回。”〈又〉驱却尘上千重寒，烧出
炉中一片春。

滕迈诗：“上林荥旧树，太液泛新流。”

李贺诗：“入水文光动，抽空绿影春。”

杜牧诗：“高枝百舌犹欺鸟，带叶梨花已送春。”

《许浑诗》：“彩槛烛烟光吐日，画屏香雾暖凝春。”〈又〉冠盖
西园夜，笙歌北里春。

李商隐诗：“吟弄东海若，笑倚扶桑春。”〈又〉金鱼锁断《红
桂春》。〈又〉承露盘晞甲帐春。

温庭筠诗：“野梅江上晚，堤柳雨中春。”

郑谷诗：“吟残荔枝雨，咏彻《海棠春》。”

《崔涂》诗：“三声戍角边城暮，万里乡心塞草春。”

殷文圭诗：“金壶藉草溪亭晚，玉勒看花野寺春。”
宋范仲淹诗：“华林新濯雨，灵沼正涵春。”

韩维诗：“不踏南溪路，于今五换春。”〈又〉来对天地禁籞
春。

《余靖诗》：“松溪千盖雨，茶圃一旗春。”

苏轼诗：“君家庭院得春多。”〈又〉“绿叶成阴”雨洗春。〈又〉仍
将对床梦，伴我五更春。

范成大诗：“洗兵银汉水，收雪紫坛春。”〈又〉西窗回纹机
织遍，锦字春，

朱熹诗：“杞菊成畦亦自春。”

陈造诗：“椒酒须分岁，江梅巧借春。”

戴复古诗：“杏花时节偏饶雨，杨柳门墙易得春。”
谢翱诗：“水生溪榜夕，苔卧野衣春。”

张元干诗：“坐来江月白，兴在雪篱春。”

《金吴激》诗“瘦梅如，玉人一笑江南春。”

《赵沨》诗：“照窗疑不夜，著树忽惊春。”

《周昂诗》：“气和春浩荡，心静日舒长。”

杜仁杰诗：“一川花气午，万壑水声春。”

刘勋诗：“芙蓉城暖东风夜，杨柳楼前笑语春。”

元杨奂诗：“岸柳犹含冻，溪花欲破春。”

《袁桷》诗：“象榻重浓翠幌春。”

《杨载诗》：“漏残珠阁晓，香暖玉炉春。”

《吴莱诗》：“法酒葡萄熟，天花芍药春。”

杨维桢诗：“别地梅凝晓，寒江柳孕春。”

钱维善诗：“雨香宝穑琼田晓，露冷琪花碧涧春。”
戴良诗：“月浮孤艇夜，雨著短蓑春。”国

《释善住》诗：“青山古木丘园晚，白鸟苍烟浦溆春。”
大䜣诗：“鸡豚栗里社，宾客午桥春。”

明于慎行诗。“色借宫云红近日，香浮仙佩暖宜春。”
黄居中诗：“酒楼邀月人怀楚，茗渚抽烟鸟报春。”
瞿式耜诗。“风篙月桨一江春。”

《吴骐》诗：“十重锦帐时时夜，五色鲛绡树树春。”

陈宪章诗：“相逢山水地，一笑武陵春。